સૌપ્રથમ દાળને 10 થી 15 મિનિટ માટે પલાળી દો. આ દરમિયાન ગાજર, ટામેટા, ડુંગળી અને લસણને બરાબર કટ કરી લો. હવે પ્રેશર કૂકરમાં દાળ, ટામેટા, ગાજર, ડુંગળી અને લસણ ઉમેરીને બરાબર મિક્ષ કરી લો. જરૂર પૂરતું પાણી ઉમેરીને ચારથી પાંચ સીટી વગાડી લો. હવે એક નોન સ્ટિક પેનમાં ઘી અથવા તો તેલ ગરમ કરો. ગરમ થાય એટલે તેમાં રાઈ, લીલા મરચાં અને મીઠો લીમડો ઉમેરીને સાંતળો. બધું બરાબર સંતળાય જાય એટલે તેમાં બાફેલી દાળ અને મીઠું ઉમેરીને બરાબર મિક્ષ કરી લો. દાળ જો ઘટ્ટ લાગતી હોય તો તમે તેમાં જરૂર પૂરતું પાણી ઉમેરીને બરાબર મિક્ષ કરીને દાળને ચઢવા દો. દાળ ઉકળવા લાગે એટલે બેથી ત્રણ મિનિટ ઉકાળ્યા બાદ ગેસ બંધ કરી લો. છેલ્લે લીંબુનો રસ ઉમેરીને બરાબર મિક્ષ કરી લો. અને કોથમીરથી ગાર્નિશ કરીને ગરમા-ગરમ દાળને ચપાટી અથવા તો રાઈસ સાથે સર્વ કરો.